Document ID: 32001R1050

32001R1050
L 148/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1050/2001 AL CONSILIULUI
din 22 mai 2001
de adaptare pentru a șasea oară a schemei ajutoarelor pentru bumbac introdus de Protocolul 4 anexat la Actul de aderare al Greciei
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Protocolul 4 privind bumbacul (1), anexat la Actul de aderare al Greciei, în special alineatul (11),
având în vedere propunerea Comisiei (2),
având în vedere avizul Parlamentului European (3),
având în vedere avizul Comitetului Economic și Social (4),
întrucât:
(1)
Examinarea funcționării schemei ajutoarelor și a schemei de sprijin pentru culturi arabile prevăzut la alineatul (11) din Protocolul 4 anexat la Actul de aderare al Greciei indică necesitatea adaptării schemei pentru bumbac.
(2)
Măsurile privind bumbacul sunt stabilite de Protocolul 4, prin Regulamentul (CE) nr. 1554/95 al Consiliului din 29 iunie 1995 de stabilire a normelor generale privind schemei ajutoarelor pentru bumbac și de abrogare a Regulamentului (CEE) nr. 2169/81 (5) și în Regulamentul (CEE) nr. 1964/87 al Consiliului din 2 iulie 1987 de adaptare a schemei ajutoarelor pentru bumbac introdus de Protocolul nr. 4 anexat la Actul de aderare al Greciei (6). Schema prevăzută de Protocolul 4 ar trebui să fie menținut, în special posibilitatea Consiliului de adaptare a schemei și, din motive de simplificare, normele de punere în aplicare a ajutoarelor pentru producția de bumbac ar trebui reunite într-un singur regulament al Consiliului,
ADOPTĂ PREZENTUL REGULAMENT:
Articolul 1
Protocolul 4 anexat la Actul de aderare al Greciei se modifică după cum urmează:
1.
alineatul (3) se înlocuiește cu următorul text:
„(3)
Schema menționată la alineatul (2) include acordarea de ajutoare pentru producție.”;
2.
alineatul (6) se înlocuiește cu următorul text:
„(6)
Consiliul, hotărând cu majoritate calificată pe baza unei propuneri a Comisiei și după consultarea Parlamentului European, decide asupra adaptărilor necesare schemei introdus în conformitate cu prezentul protocol și adoptă normele generale de punere în aplicare a dispozițiilor prezentului protocol.”;
3.
alineatele (7), (8), (8a), (9), (10), (11) și (12) se elimină;
4.
alineatul (13) devine alineatul (7).
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 septembrie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 mai 2001.

Labels: 18
17
19
5